
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: цех за производство на прежди с оператор „Монатекс“ ЕООД, гр. Монтана
Дата на извършване на проверката: 20.11.2019 г.

Място на извършване на проверката: гр. Монтана, бул. „Трети март“, № 147
Проверени компоненти и фактори на околната среда:
· Отпадъци
· Опасни химични вещества и смеси
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:

· Закон за управление на отпадъците (ЗУО) и подзаконовите му нормативни актове; 
· Закон за защита от вредното въздействие на химични вещества и смеси (ЗЗВВХВС) и подзаконовите му нормативни актове.
Извършени дейности:
На оператора - „Монатекс“ ЕООД, гр. Монтана е изпратено писмо от РИОСВ – Монтана с приложена Заповед № РД-368/19.11.2019 г. на директора с цел иформиране за датата, часа и естеството за извършване на комплексна проверка на място в обекта цех за производство на прежди с оператор „Монатекс“ ЕООД, гр. Монтана.
На онование чл. 148, ал. 3 от Закона за опазване на околната среда във връзка с изпълнението на плана за контролната дейност на РИОСВ – Монтана за 2019 г. и Заповед № РД-368/19.11.2019. на директора на инспекцията на 20.11.2019 г. се извърши проверка на обекта, за резултата от която е съставен Констативен протокол № КПКД-52/20.11.2019 г.
Проверени са:
· Производствен цех;
· Технологични процеси и оборудване;
· Документи и данни, свързани със законовите и подзаконови нормативни актове по околна среда
Констативна част:
Основната дейност на обекта е производство на прежди за машинно и ръчно плетиво. Дейността се извършва в производствен цех, с местонахождение гр. Монтана, бул. „Трети март“ №147. Суровината за производството на преждите е полиакрил нитрилно влакно (ПАН), което се доставя от Италия под формата на кълба. Използва се и прежда, която се доставя от страни от ЕС.
1. Фактор „Отпадъци“
Дружеството е лице по чл. 14 и чл. 59 от ЗУО и Наредбата за определяне на реда и размера за заплащане на продуктова такса. Участва в организация по оползотворяване на опаковки „Екобулпак” АД.

На българския пазазар се пуска не повече от 10% от продукцията. Предоставено е актуално удостоверение към Договор с организация по оползотворяване на отпадъци от опаковки. Представена е отчетна и счетоводна документация за количествата пуснати опаковки (хартия и картон и плстмаси). От производствената дейност не се генерират отпадъци, попадащи в обхвата на ЗУО.

2. По приложение на ЗЗВВХВС
В производствената си дейност дружеството не произвежда, употребява или съхранява химични вещества и смеси, класифицирани в категория на опасност съгласно Регламент ЕО 1272/2008 CLP. Не се извършва багрене на преждите, поради което дружеството няма задължения за регистрация на вещества в Европейската агенция по химикали.
Заключение:
Дружеството изпълнява задължения си, които има в съответствие с екологичното законодателство.

От извършената проверката няма дадени предписания.

Приоритети за последваща контролна дейност:
Спазване на екологичното законодателство.

